nl af nl af fi nl nl en en nl nl fr nl nl nl eo af nl sv da fr da da de es nl nl en ko nl et nl nl pl nl nl af da sv nl nl it fi nl en nl nl af af nl en af af da de en nl fr nl da nl tr de nl af nb en nl af af af af en af nl af nl nb af af af af af en af nl af en nl af af af en af nl af nb en af af af af af en af nl af sv nb af af en af nl nl de nl de de af af af en af de af nl fr nl af sv sv de de de de de de de de de de de de de en af en nl nb nl en af en tr pt it hu it de en en en en sl hbs_lat tr it nl pt is de it it pt de en de nl nl nl nl it cs it it en li cs en ceb de en af
Johannes – Gereformeerde Kerk Centurion
Die webtuiste vir die Gereformeerde Kerk Centurion
Verjaardae –  Lidmate ouer as 80 jaar
Gepubliseer op Augustus 31, 2018
Hoe word ek met die Heilige Gees vervul?
Teksvers: Joh 14:16,17,25; Ef 1:13,14; Ef 5:18b
Ons moet onderskei tussen “die inwoning” van die Heilige Gees en “die vervulling” met die Heilige Gees. Ons ontvang die Heili-ge Gees net een keer as Hy in ons kom woon. Niemand kan uit vrye wil besluit of die Heilige Gees in jou moet kom woon of nie.
God bepaal dit. Aan al sy uitverkore kinders gee Hy die Heilige Gees op sy tyd en op sy wyse. Maar as ons die Heilige Gees in ons het moet ons voortdurend bid om al meer en meer met die Heilige Gees vervul te word, dit is om al meer en meer onder sy beheer te staan. Ons gaan na drie sake kyk:
Hoe kry jy die Heilige Gees
Hoe word jy vervul met die Heilige Gees?
Wat beteken dit om vervul te wees met die Heilige Gees?
Gepubliseer op Mei 25, 2018
Skriflesing: Joh 7:37:39 Openbaring 22:1 en 22 (Esegiël 47)
Teksvers: Johannes 7: 38
Ons gee vanaand aandag aan die betekenis van die loofhuttefees in Israel en in die Ou Testament. As ons dit verstaan kry die teks ŉ baie besonderse betekenis in terme van die uitstorting en werking van die Heilige Gees in ons lewe.
Laat ons op hierdie Pinksterfees maar weer die wonderlike krag en genade van die Heilige Gees eer en aanbid!
7:37 En op die laaste dag, die groot dag van die fees, het Jesus gestaan en uitgeroep en gesê: As iemand dors het, laat hom na My toe kom en drink!
7:38 Hy wat in My glo, soos die Skrif sê: strome van lewende water sal uit sy binneste vloei.
7:39 En dit het Hy gesê van die Gees wat dié sou ontvang wat in Hom glo; want die Heilige Gees was daar nog nie, omdat Jesus nog nie verheerlik was nie.
Gepubliseer op Mei 25, 2018
Wees verseker dat die Heilige Gees altyd by julle sal bly
Skriflesing: Joh 14:15-26; Joh 15:26 – 27; Joh 16:12-15
Teksvers: Joh 14: 15-17 en 25-26
Jesus is besig om sy dissipels voor te berei dat Hy binnekort na sy Vader toe gaan. Sy Vader sal vir hulle egter ’n ander Voorspraak stuur om vir ewig by hulle te wees.
Hierdie Voorspraak is die Heilige Gees. Daarteenoor sê Jesus dat die dissipels die Heilige Gees wel ken en daarom altyd by hulle sal bly en wees. Die Voorspraak, die Heilige Gees, sal hulle alles leer en hulle herinner aan alles wat Jesus vir hulle gesê het.
Is die Heilige Gees in jou daaglikse lewe vir jou ‘n werk-likheid?
Gepubliseer op Desember 9, 2017
Die opgestane Christus maak geslote deure oop!
Skriflesing: Joh 20:11-31; 2 Kor 2:12-17
Teksvers: Joh 20:19, 26; 2 Kor 2:12,14
Geslote deure is nie ondeurdringbaar nie! Daar bestaan geen geslote deure vir God se genade in Jesus Christus nie, ook nie vir ‘n Evangelie wat op pad is om die wêreld te oorweldig nie! Geslote deure? Watter kan daar wees? Heidenwêreld?
Op die bestemde tyd het Jesus onder hulle kom staan, terwyl die deure nog gesluit was. Die Evangelie groei op ruïnes …
Paulus in II Kor 2 preek oor die Geopende deur vir die Evangelie! Hy getuig oor ‘n oop deur vir die Evangelie op die plek.
Die Evangelie word vandag nog verkondig in omtrent 2000 tale, op onmoontlike plekke. Die Evangelie van troos en hoop weerklink!
“So lief het God die wêreld gehad … “
Gepubliseer op Oktober 6, 2017
Vrygekoopte Christine bedien mekaar in nederigheid
Jesus het in sy tyd op aarde so baie aan die mense geleer en vertel aangaande die lewe voor God as gelowiges op aarde. Daar is soveel gelykenisse wat Hy gebruik het om aan die mense die waarheid van liefde en diensbaarheid te leer.
In die gedeelte van Johannes vind ons net so ŉ gedeelte, maar hier is geen verhaal of gelykenis nie! Jesus is steeds die Leer-meester en ook die voorbeeld aan die dissipels op die vooraand van sy kruisiging. Dit word vir ons duidelik hoe belangrik diensbaar-heid en naasteliefde vir die koninkryk van God is. Moet nie hierdie opdrag van Christus ligtelik opvat nie!
Gepubliseer op September 23, 2017
Vader, Seun en Gees, Drie-Enig is U o Here!
Teksvers: Johannes 14:23 en 24
Ander Skrifgedeeltes om te kan lees: Hand 2: 14-36; Deuteronomium 6:4; 1; Die Vader is God = Johannes 6:27; Die Seun is God: 1 Johannes 5:20. Die Heilige Gees is God: Handelinge 5:3-4; Romeine 8:9;
In Sondag 8 word daar gekyk na die Apostoliese Geloofsbelydenis (Die twaalf artikels) se indeling.
Die twaalf artikels word in drie dele verdeel, nl die eerste deel wat oor God die Vader en ons skepping handel; die tweede deel handel oor God die Seun en ons verlossing; en die derde deel handel oor God die Heili-ge Gees en ons heiligmaking.
Die Bybel stel dit duidelik dat daar nie net een, enige Goddelike Wese is. Tog praat ons van drie, naamlik die Vader, Seun en Heilige Gees. Dit is so omdat God Hom so in sy Woord aan ons geopenbaar het dat hierdie drie onderskeie Persone die enige, ware en ewige God is.
Bladsy 1 Bladsy 2 Volgende bladsy
Woorde van Verlossing 2018 (8)
Trots aangedrewe deur WordPress